alexandrainst/scandi-wiki huggingface dataset:
Friends av Led Zeppelin

«Friends» er ein song av det engelske rockebandet Led Zeppelin frå albumet Led Zeppelin III i 1970. Jimmy Page og Robert Plant skreiv songen i 1970 i Bron-Yr-Aur, ei lita hytte i Wales der dei kvilte ut etter ein hard turne i USA. 

Songen starta med litt klimpring og studioprat. Ein kan mellom anna høyre manageren Peter Grant i bakgrunnen før gitarane til Page starta. Gitarstemminga for songen er ein open C6-akkord (C-A-C-G-C-E). Den same stemminga vart nytta av Page på songen «Bron-Yr-Aur» (som vart spelt inn under desse innspelingane), samt songen «Poor Tom». 

«Friends» er ein av få Led Zeppelin-songar med strykarar. Bassist John Paul Jones gjorde strykearrangementet. Somme har vore overraska over at Jones ikkje var tilskriven som låtskrivar på albumet, sidan han var ansvarleg for det uimotståelege strykearrangementet. 

I avsluttninga vert det nytta ein Moog synthesizer, som glir over i nesten song på albumet, «Celebration Day». Den einaste kjende konsertframføringa av songen av Led Zeppelin vart gjort den 29. september 1971 i Osaka i Japan. 

Songen vart spelt inn på ny av Jimmy Page og Robert Plant med Bombay symfoniorkester i 1972, under ei reise til India, i lag med ein annan song, «Four Sticks» frå Led Zeppelin IV. Denne versjonen inneheldt tablatrommer og sitarar og har aldri vorte gjeve ut offisielt. «Friends» vart òg spelt inn av Page and Plant på No Quarter: Jimmy Page and Robert Plant Unledded frå 1994. 

Songen vart gjeven ut på singel i Polen i 1970 med «Celebration Day» som B-side. I Brasil vart han gjeven ut som ein EP i lag med «Celebration Day» og «Since I've Been Loving You».

Medverkande 
 Robert Plant - vokal, munnspel
 Jimmy Page - gitarar
 John Paul Jones - bassgitar, Moog synthesizer
 John Bonham - trommer

Andre versjonar 
 1990: Stone (Colours)
 1993: Men & Volts (The Song Retains the Same II)
 1994: Page and Plant (No Quarter: Jimmy Page & Robert Plant Unledded)
 1997: Jaz Coleman and the London Philharmonic Orchestra (Kashmir: Symphonic Led Zeppelin)
 1998: Painkiller (Before the Balloon Went Up)
 1998: Morgaua Quartet (Destruction: Rock Meets Strings)
 2000: Scarve (Translucence)
 2000: Azigza (Azigza)
 2001: Elliott Smith - Live
 2004: Devin Townsend (Ass-Sordid Demos II)
 2005: Eric Van Aro (Friends)
 2005: Steve Booke (Get the Led Out! Led Zeppelin Salute)
 2007: Frankie Banali & Friends (24/7/365: The Tribute to Led Zeppelin)
 2007: Led R (Led the R Out: A Tribute to Led Zeppelin)
 2008: Harry Slash & The Slashtones (Misty Mountain Hop: A Millennium Tribute to Led Zeppelin)
 2009: Marco Benevento (Me Not Me)

Kjelder 
 Denne artikkelen bygger på «Friends (Led Zeppelin song)» frå ,  den 24. mars 2011. 
  oppgav desse kjeldene: 
 Lewis, Dave (2004) The Complete Guide to the Music of Led Zeppelin, ISBN 0-7119-3528-9
 Welch, Chris (1998) Led Zeppelin: Dazed and Confused: The Stories Behind Every Song, ISBN 1-56025-818-7
 

Songar frå 1970
Led Zeppelin-songar
Jimmy Page-songar
Robert Plant-songar
Arbury Hill

Arbury Hill er det høgaste punktet i det engelske grevskapet Northamptonshire med ei høgd på 225 moh.

Åsen ligg 9 km sørvest for byen Daventry. River Nene spring ut like i nærleiken. På toppen av Arbury Hill står restane etter eit jernalderfort, ei firkanta grøft og ein om lag 200 meter lang jordvoll.

Galleri

Kjelder
Denne artikkelen bygger på «Arbury Hill» frå ,  den 24. mars 2011. 
 oppgav desse kjeldene:
Tabell over høgaste punkt 

Åsar i Northamptonshire
Àrd Bheinn

Àrd Bheinn (som tyder «høgt fjell») er eit lite fjell på 511 meter over havet sentralt på Isle of Arran vest i Skottland.

Kjelder
Denne artikkelen bygger på «Àrd Bheinn» frå ,  den 24. mars 2011.  
 

Fjell og åsar i Highland
Fjell og åsar på dei skotske øyane
Arkle

Arkle er eit fjell i Sutherland, heilt nordvest i Dei skotske høglanda. Som systerfjellet Foinaven består fjellet av funklande kvit kvartsitt frå kambrium, lagt ned kring 530 millionar år sidan. Fjellet har ei høgd på 787 meter over havet.

Kjelder 
Denne artikkelen bygger på «Arkle (hill)» frå ,  den 24. mars 2011.  
 

Fjell og åsar i Highland
Arreton Down

Arreton Down er eit 29,77 hektar stort område av særleg vitskapleg interesse på Isle of Wight, ein status det har hatt sidan 1979 på grunn av dei biologiske tilhøva her. Området er eit populært fritidsormåde.

Kjelder
Denne artikkelen bygger på «Arreton Down» frå ,  den 24. mars 2011. 
 oppgav desse kjeldene: 
 English Nature citation sheet for the site  (accessed 5 August 2006)
 

Site of Special Scientific Interest i England
Åsar på Isle of Wight
Arrochar Alps

Arrochar Alps er ei fjellgruppe kring Loch Long, Loch Fyne og Loch Goil, nær landsbyane Arrochar og Lochgoilhead i Argyll i Skottland. Fjella er populære turområde og tilgjengeleg frå Glasgow. Dei er dei største fjella i Loch Lomond and the Trossachs nasjonalpark og ein del av dei strekkjer seg inn i Argyll Forest Park. Tronge dalar som skjer seg inn i fjella er mellom andre Glen Croe, Hells Glen og Glen Kinglass.   

 Munros:
 Beinn Ìme, 1011 m
 Beinn Bhuidhe, 948 m
 Ben Vorlich, 943 m
 Beinn Narnain, 926 m
 Ben Vane, 915 m

Munro-toppar:
 Ben Vorlich North Top, 931 m

 Corbetts:
 Beinn an Lochain, 901 m
 The Cobbler (Ben Arthur) 884 m
 Beinn Luibhean, 857 m
 Ben Donich, 847 m
 Binnein an Fhidhleir, 817 m
 The Brack, 787 m
 Beinn Bheula, 779 m

 Corbett-toppar:
 The Cobbler North Peak, 870 m
 The Cobbler South Top, 858 m
 A' Chrois, 848 m
 Beinn Chorranach, 848 m
 Little Hills, 808 m
 The Brack West i Lochgoilhead, 787 m
 Creag Tharsuinn, 781 m
 Ben Vorlich South Top, 780 m
 Beinn Dubh, 773 m

 Grahams
 Cnoc Coinnich, 761 m  
 Stob an Eas, 732 m
 Beinn Lochain, 703 m
 Stob na Boine Druim-fhinn, 658 m
 Cruach nam Mult, 611 m

 Andre fjell
 Mullach Coire a' Chuir, 639 m
 Cruach nan Capull, 565 m
 Cruach Tairbeirt, 415m   
 Beinn Reithe, 
 The Saddle i Lochgoilhead, 521 m
 Clach Bheinn i Lochgoilhead, 437 m
 Tom Molach, 370 m
 Carn Glas, 502 m
 Tom nan Gamhna, 389 m
 The Steeple i Lochgoilhead, 390 m
 Cruach nam Miseag, 606 m

Innsjøar i Arrochar Alps
Loch Goil (hjarte av fjella)
Loch Restil
Loch Long
Loch Lomond
Loch Sloy
Loch Fyne

Dalar i Arrochar Alps
Glenbranter (delvis)
Hell's Glen
Glen Kinglass
Glen Croe
Glen Loin
Tarbet
Glen Falloch
Glen Fyne

Parkar i Arrochar Alps
Loch Lomond and the Trossachs nasjonalpark
Argyll Forest Park
Cowal
Ardgoilhalvøya
   
Fjell og åsar i Highland
Fjell og åsar i Argyll and Bute
Arthur's Seat

Arthur's Seat er den største toppen av ei åsgruppe i Holyrood Park, eit landskap i sentrum av byen Edinburgh, om lag 1,5 km aust for Edinburgh Castle. Åsen ligg oppfor byen med ei høgd på 251 meter over havet og gjev eit flott utsyn over byen. Turen til toppen er populær. 

Det er fleire synlege åsfort rundt om på Arthur's Seat. 

Namnet kan ha tilknyting til kong Arthur og vert ofte nemnd som ein av dei mogelege stadane der Camelot, det legendariske slottet hans og heim for Riddarane av det runde bordet, stod.

Kjelder
Denne artikkelen bygger på «Arthur's Seat, Edinburgh» frå ,  den 24. mars 2011.

Bakgrunnsstoff

Åsar i Edinburgh
Vulkanpluggar i Skottland
Askival

Askival er det høgaste fjellet på øya Rùm i Skottland, om lag 5 km sør for byen Kinloch. Ein går ofte over fjellet i samband med at ein går over Rùm Cuillin, ei kjede av åsar søraust på Rùm.

Kjelder
Denne artikkelen bygger på «Askival» frå ,  den 24. mars 2011.  
 

Fjell og åsar på dei skotske øyane
Fjell og åsar i Highland
Bache Hill

Bache Hill er fjelltopp på Rhos Fawr eller Great Rhos i Radnor Forest i Wales. Han ligg aust for Black Mixen. Det står eit trigonometrisk punkt på ein gammal gravhaug på toppen. 

Sidan toppen av åsen kan ha vore menneskeskapt er det dei som har hevda at Bache Hill ikkje er over 2000 fot høgt. Dei siste karta til OS Explorer syner derimot at det er det.

Kjelder
Denne artikkelen bygger på «Bache Hill» frå ,  den 24. mars 2011. 
 oppgav desse kjeldene:

Bakgrunnsstoff
www.geograph.co.uk : bilete av Great Rhos

Fjell og åsar i Powys
Bad a' Chreamha

Bad a' Chreamha er ein liten ås i Skottland på den vide halvøya mellom Loch Carron og Loch Kishorn. Han består av ein lang, låg rygg, der ein på nordvestsida finn fleire brotne klipper, og på sørsida slak helling ned mot kysten av Loch Carron. Åsen er 395 meter over havet.

Kjelder

Denne artikkelen bygger på «Bad a' Chreamha» frå ,  den 24. mars 2011.  

Fjell og åsar i Highland

en:Bad a' Chreamha
Bangor Mountain

Bangor Mountain er ein bratt skråning på ein ås oppfor byen Bangor i Gwynedd i Wales.

Sjølv om det ikkje er eit fjell vert det kalla dette på grunn av måten det stig opp bak Bangor og ser ut som eit fjell, særleg frå Glan Adda, High Street og Hirael. Åsen er 117 meter over havet.

Kjelder
Denne artikkelen bygger på «Bangor Mountain» frå ,  den 24. mars 2011.

Bakgrunnsstoff
 Historiske bilete frå Bangor Mountain - Bangor Civic Society
 www.geograph.co.uk : bilete av Bangor Mountain

Fjell og åsar i Nord-Wales
Geografi i Gwynedd
Bardon Hill

Bardon Hill, nær Coalville, er det høgaste punktet i det engelske grevskapet Leicestershire og National Forest, 278 meter over havet. Åsen har to særeigne sider. Den eine er bevart som ein site of special scientific interest (SSSI), og den andre er eigd av Bardon Hill Quarry, eit dagbrot. Det står òg ei radiomast på åsen. Den nest høgaste åsen i Leicestershire er den nærliggande Beacon Hill.

«Bardon Hill» var òg namnet på ein landsby som låg sørvest for åsen. Det meste av landsbyen er no øydelagd. 

Det har vore drive dagbrot på Bardon Hill sidan minst 1622, men arbeidet startar først på større skala i 1857. Leicester and Swannington-banen opna i 1832 og vart overtatt av Midland Railway i 1845, og gjekk like ved Bardon Hill. Dette gjorde at ein lett kunne transportere granitt bort frå dagbrotet. Det vert i dag eigd av Aggregate Industries.

Kjelder
Denne artikkelen bygger på «Bardon Hill» frå ,  den 24. mars 2011. 
 oppgav desse kjeldene: 
 Potter, T. R. (1842) The History of Charnwood Forest. - The Villages of the District. London: Hamilton, Adams and Co. Reprinted by David Dover, Loughborough 
Curtis, John (1831) A Topographical History of the County of Leicester. Ashby-de-la-Zouch: W. Hextall; p. 9

Bakgrunnsstoff
 Leicester Climbs - Bardon Hill
 Aggregate Industries - Bardon Hill Quarries 1858 - 1918 
 The Origins of Leicester – An Arthurian Association? 

Åsar i Leicestershire
Site of Special Scientific Interest i England
Barr Beacon

Barr Beacon er ein ås på kanten av Walsall i West Midlands i England, like ved grensa til Birmingham. Han har gjeve namn til Great Barr like ved og den lokale skulen Barr Beacon Language College. Tidlegare stod det ein varde på toppen for å varsle om komande fiendar eller brenne under feiringar. Staden er ein del av bymarka krina og byrådet har erklært 25 hektar av området som lokalt naturreservat. 

På toppen står eit krigsminnesmerke.

Kjelder
Denne artikkelen bygger på «Barr Beacon» frå ,  den 24. mars 2011. 
 oppgav desse kjeldene:

Åsar i West Midlands
Walsall
Baugh Fell

Baugh Fell  er ein stor, flat ås nord i Penninane i England. Han ligg nordvest i Yorkshire Dales nasjonalpark, like aust for Howgill Fells og nord for Whernside, det høgaste av Yorkshire Three Peaks. Tidlegare låg det i West Riding of Yorkshire, men sidan 1974 har det vore ein del av grevskapet Cumbria.

Det høgaste punktet heiter Tarn Rigg Hill og er 678 meter over havet. Det ligg fem små vatn eller tjern på austsida av platået, ilke nord for Tarn Rigg Hill.

Kjelder
Denne artikkelen bygger på «Baugh Fell» frå ,  den 24. mars 2011.  
 

Fjell og åsar i Penninane
Beacon Hill i Burghclere i Hampshire

Beacon Hill er ein ås nær landsbyane Burghclere og Watership Down nord i Hampshire. Åsen er ein av fleire som heiter Beacon Hill i England og det stod ein gong ein varde her. Åsen er 261 meter over havet og eit av dei mest kjende åsforta ligg i åssida. Frå toppen har ein flott utsyn over det mest av Hampshire. Åsen er eigd og styrt av Hampshire County Council og har status som Site of special scientific interest og nasjonalt naturreservat.

Kjelder

Denne artikkelen bygger på «Beacon Hill, Burghclere, Hampshire» frå ,  den 24. mars 2011.

Bakgrunnsstoff 
Hampshire County Council Beacon Hill 
Luftfoto

Åsar i Hampshire
Nasjonale naturreservat i England
Naturreservat i Hampshire
Site of Special Scientific Interest i England
Beacon Hill i Colkirk i Norfolk

Beacon Hill i Colkirk i Norfolk er ein ås der det ein gong stod ein varde. Varden danna ei rekkje frå North Norfolk Coast til London.  Åsen ligg om lag to kilometer vest for landsbyen Colkirk.

Kjelder
Denne artikkelen bygger på «Beacon Hill, Colkirk, Norfolk» frå ,  den 24. mars 2011.  
 

Åsar i Norfolk
Beacon Hill i Dorset

Beacon Hill er eit av dei høgaste utkikkspunkta i innlandet bak Poole Harbour i Dorset. Tidlegare var det ei av ei rekkje vardar som vart nytta til å åtvare om åtak utanfrå. Det tidlegare namnet på åsen var Lytchett Beacon.

Åsen har spela ei rolle i forsvaret av Dorset sidan 1300-talet eller tidlegare. Han hadde tidlegare namnet Lechiot Beacon eller Lychett Beacon etter landsbyen Lytchett Minster som ligg sørvest for åsen. «Beacon» tyder 'varde'. Åsen hadde ein slik varde som kunne tennast ved åtak. I 1588 blei varden tent for å varsla om at den spanske armadaen var på veg. Under Napoleonskrigane blei varden bemanna att i tilfelle franske styrkar invaderte.

Kjelder

Denne artikkelen bygger på «Beacon Hill, Dorset» frå ,  den 27. november 2016.  

Åsar i Dorset
Beacon Hill i Leicestershire

Beacon Hill, nær Loughborough, i Leicestershire i England, er ein populær country park. Han er ein av fleire åsar som heiter Beacon Hill i Storbritannia.

Åsen består av over 100 hektar med lyngheier og skog og er eit fritidsområde. Åsen har ei høgd på 248 moh og er det nest høgaste punktet i Leicestershire etter Bardon Hill.

Det stod eit åsfort på åsen i bronsealderen.

Kjelder 
Denne artikkelen bygger på «Beacon Hill, Leicestershire» frå ,  den 24. mars 2011. 
 oppgav desse kjeldene:

Bakgrunnsstoff 

Beacon Hill Country Park
Bilete frå Beacon Hill Country Park

Åsar i Leicestershire
Beacon Hill i Norfolk

Beacon Hill er det høgaste punktet i det engelske grevskapet Norfolk. Åsen ligg 1 km sør for landsbyen West Runton på kysten av North Norfolk. Han har ei høgd på 103 meter over ahvet. Ein gong låg det ein romarleir på åsen. Toppen og skogområdet rundt vert i dag ivareteke av National Trust.

Kjelder

Denne artikkelen bygger på «Beacon Hill, Norfolk» frå ,  den 24. mars 2011. 
 oppgav desse kjeldene:

Åsar i Norfolk
National Trust-eigedommar
Beacon Hill i Warnford i Hampshire

Beacon Hill er ein kalksteinås i South Downs på grensa mellom Warnford og Exton i Hampshire i England. Åsen er ein del av eit nasjonalt naturreservat og eit Site of Specific Scientific Interest.  

Åsen ligg vest for landsbyen Warnford.

Kjelder
Denne artikkelen bygger på «Beacon Hill, Warnford, Hampshire» frå ,  den 24. mars 2011.  
 

Site of Special Scientific Interest i England
Åsar i Hampshire
Beinn a' Bheithir

Beinn a' Bheithir er eit fjell sør for Ballachulish, på sørsida av Loch Leven i Dei skotske høglanda. Fjellet består av to munro-toppar. Den høgaste, Sgorr Dhearg med ei høgd på 1024 meter over havet, ligg om lag 2 km aust for Sgorr Dhonuill (Sgurr Dhòmhnaill). 

Fjellet har form som ein hestesko og ryggen peiker nordover kring dalbotn Gleann a' Chaolais (Glenachulish). I dei nedre fjellsidene er det barskogplantasjar.

Kjelder
Denne artikkelen bygger på «Beinn a' Bheithir» frå ,  den 24. mars 2011.  
 

Fjell og åsar i Highland

en:Beinn a' Bheithir
Beinn a' Bhùird

Beinn a' Bhùird er eit fjell i Cairngorm-fjella i Skottland. Fjellet har ei høgd på 1196 meter over havet og har status som munro.

Den næraste busetnaden er Braemar i Aberdeenshire og dei fleste som reiser til fjellet kjem gjennom her.

Bakgrunnsstoff

Kjelder
Denne artikkelen bygger på «Beinn a' Bhùird» frå ,  den 24. mars 2011.  
 

Fjell og åsar i Aberdeenshire
Fjell og åsar i Moray

en:Beinn a' Bhùird
Beinn a' Chaisteil i Auch

Beinn a' Chaisteil er eit fjell sør i Dei skotske høglanda i Skottland, om lag 6 km nord for Tyndrum på grensa mellom Perth and Kinross og Argyll and Bute. Fjellet må ikkje forvekslast med Beinn a' Chaisteil oppfor Loch Vaich i Highland.

Beinn a' Chaisteil har ei høgd på 886 meter over havet og er den 39. høgaste corbett og 259. høgaste marilyn i Storbritannia. Fjellet er godt synleg frå vegen A82 ved Auch.

Kjelder
Denne artikkelen bygger på «Beinn a' Chaisteil (Auch)» frå ,  den 24. mars 2011. 
 oppgav desse kjeldene:

Fjell og åsar i Argyll and Bute
Fjell og åsar i Perth and Kinross
Beinn a' Chaolais

Beinn a' Chaolais er den lågaste toppen på Paps of Jura på øya Jura i Skottland. Han er 733 meter over havet og med ein primærfaktor på over 300 meter har han status som ein graham.

Kjelder
Denne artikkelen bygger på «Beinn a' Chaolais» frå ,  den 24. mars 2011.  
 

Fjell og åsar på dei skotske øyane
Jura i Skottland
Fjell og åsar i Argyll and Bute
Beinn a' Chaorainn i Cairngorms

Beinn a' Chaorainn er eit fjell i Skottland i hjartet av fjellkjeda Cairngorms. Han er forholdsvis avsidesliggande, og ligg om lag 19 km søraust for Aviemore og 14 km nordvest for Braemar. Fjellet ligg på grensa mellom Moray og Aberdeenshire.

Beinn a' Chaorainn har ei høgd på 1083 meter over havet og har dermed status som både munro og marilyn.

Kjelder 
Denne artikkelen bygger på «Beinn a' Chaorainn (Cairngorms)» frå ,  den 24. mars 2011. 
 oppgav desse kjeldene:
The Munros: Donald Bennett et al.: Scottish Mountaineering Trust: ISBN 0-907521-13-4
The High Mountains of Britain and Ireland, Irvine Butterfield, ISBN 0-906371-30-9

Bakgrunnsstoff

Fjell og åsar i Moray
Fjell og åsar i Aberdeenshire
Beinn a' Chaorainn i Glen Spean

Beinn a’ Chaorainn er eit fjell i Skottland på nordsida av Glen Spean i Lochaber i Highland. Fjellet ligg 30 km aust-nordaust for Fort William og er ein av fleire fjell med same namn i Dei skotske høglanda og må heller ikkje forvekslast med Beinn a’ Chaorainn i Cairngorms.

Beinn a’ Chaorainn har ei høgd på 1052 meter over havet og har status som både munro og marilyn. Det ligg i ein del av Grampianfjella som ofte vert kalla Loch Laggan Hills.

Kjelder
Denne artikkelen bygger på «Beinn a' Chaorainn (Glen Spean)» frå ,  den 24. mars 2011.  
 

Fjell og åsar i Highland
Beinn a' Chroin

Beinn a’ Chroin er eit fjell i Skottland om lag 6 km sør for Crianlarich i Stirling region. Med ei høgd på 942 meter har fjellet status som ein munro.

Beinn a’ Chroin ligg i det indre av Crianlarich-gruppa og vert vanlegvis klatra i lag med dei sju andre fjella i gruppa.

Kjelder  
Denne artikkelen bygger på «Beinn a' Chroin» frå ,  den 24. mars 2011. 
 oppgav desse kjeldene:
The Munros, Scottish Mountaineering Trust, 1986, Donald Bennett (Editor) ISBN 0-907521-13-4
The High Mountains of Britain and Ireland, Diadem, 1993, Irvine Butterfield, ISBN 0-906371-30-9

Bakgrunnsstoff

Fjell og åsar i Stirling

en:Beinn a' Chroin
Beinn a' Chuallaich

Beinn a’ Chuallaich er eit fjell i Skottland, fire kilometer nordaust for landsbyen Kinloch Rannoch i Perth and Kinross. Det er ein del av det høgareliggande område mellom Strath Tummel og Glen Errochty.

Beinn a’ Chuallaich har ei høgd på 892 meter over havet. 

Klippene Craig Varr er populære for fjellklatrarar.

Kjelder
Denne artikkelen bygger på «Beinn a' Chuallaich» frå ,  den 24. mars 2011. 
 oppgav desse kjeldene:

Fjell og åsar i Perth and Kinross

en:Beinn a' Chuallaich
Beinn a' Ghlò

Beinn a’ Ghlò er eit fjell i Skottland om lag 10 km nordaust for Blair Atholl i skogen Atholl mellom Glen Tilt og Glen Loch.  Det er ein stor og kompleks ås med mange ryggar, toppar og dalbotnar som dekkjer om lag 40 kvadratkilometer med tre munroar. Desse er Càrn Liath på 975 moh, Bràigh Coire Chruinn-bhalgain på 1070 moh og Càrn nan Gabhar på 1129 moh. Det ligg fleire steinurer i fjellsida.

Beinn a' Ghlò har så variert planteliv at det har status som SSSI og SAC over eit område på 80 kvadratkilometer.

Kjelder 
Denne artikkelen bygger på «Beinn a' Ghlò» frå ,  den 24. mars 2011. 
 oppgav desse kjeldene:
 The Munros (SMC Guide) Donald Bennett et al., ISBN 0907521134
 SSSI Info

Fjell og åsar i Perth and Kinross
Site of Special Scientific Interest i Skottland
Beinn Achaladair

Beinn Achaladair er eit fjell i Skottland seks kilometer nordaust for grenda Bridge of Orchy. Fjellet ligg på grensa mellom Perth and Kinross og Argyll and Bute. 

Beinn Achaladair er eit landemerker når ein kjem langs vegen eller med tog forbi fjellet. Fjellet ser særleg imponerande ut frå nordvest med ein bratt vegg. I lag med nabofjella Beinn Dorain, Beinn an Dothaidh og Beinn a' Chreachain dannar det den historiske Great Wall of Rannoch, som var grensa mellom det gamle piktiske kongedømet Alba i aust og det skotske kongedømet Dál Riata i vest. 

Beinn Achaladair har ei høgd på 1038 meter over havet og har status som munro og marilyn.

Kjelder 
 Denne artikkelen bygger på «Beinn Achaladair» frå ,  den 24. mars 2011. 
  oppgav desse kjeldene:
 The Munros, Scottish Mountaineering Trust, 1986, Donald Bennett (Editor) ISBN 0-907521-13-4
 The High Mountains of Britain and Ireland, Diadem, 1993, Irvine Butterfield, ISBN 0-906371-30-9

Fjell og åsar i Perth and Kinross
Fjell og åsar i Argyll and Bute
Beinn Alligin

Beinn Alligin er eit fjell i Torridon i Skottland, nord for Loch Torridon i Dei skotske høglanda. Fjellet har to toppar med Munro-status: Tom na Gruagaich (922 m) i sør og Sgurr Mhòr (986 m) i nord.

Kjelder
Denne artikkelen bygger på «Beinn Alligin» frå ,  den 24. mars 2011.  
 

Fjell og åsar i Highland
Transsubstansiasjon

Transsubstansiasjon er eit omgrep som har vore nytta i katolsk kyrkjeleg samanheng sidan mellomalderen om ei tru som går ut på at Kristi lekam og blod verkeleg er til stades i brødet og vinen under nattverden. Ein skilde då mellom «substans» (i tydinga «vesen») i brødet og vinen og det som vart rekna som «tilfeldige eigenskapar» ved brødet og vinen. Substansen i brødet og vinen vart omgjord til Kristi lekam og blod under presten si bøn når han innvigde brødet og vinen under messa, medan det som vart rekna som dei tilfeldige eigenskapane, utsjånaden, lukta og smaken, vart uendra.

Læra om transsubstansiasjonen vart vedteke på Laterankonsilet i 1215 etter sterke meiningsbrytingar, men dei same ideane har vore praktisert som grunnlag for nattverden av mange prestar før denne tida òg.

I seinmellomalderen vart det òg tale om konkomitans i samband med transsubstansiasjonen, det vil seie at heile Kristus, både lekamen hans og blodet hans, er til stades i det innvigde og omgjorde brødet. Dette skulle gjere greie for kvifor det ikkje var naudsynt at kyrkjelyden fekk anna enn brødet under nattverden, medan prestane fekk både brødet og den innvigde vinen, slik det vart praktisert etter gamal skikk, og framleis vert gjort i mange katolske kyrkjesamfunn. Ifylgje læra om konkomitans skulle og lekfolket soleis vere viss på at dei hadde fått del i heile Kristus, sjølv om dei ikkje fekk drikke den innvigde vinen.

Martin Luther og dei reformerte kyrkjene som nytta læra hans som grunnlag, meinte at det rette omgrepet måtte vere konsubstansiasjon, som gjekk ut på at substansane til brødet og Kristi lekam eksisterer saman, altså at Kristi lekam og blod er til stades i den heilage nattverden samstundes med at brødet og vinen held fram med å vere brød og vin.

Dogmatisk teologi
Katolsk teologi
Nattverd
Aurikel

Aurikel er ein planteart i nøkleblomfamilien. Namnet auricula tyder 'lite øyre' og viser til at blada liknar små bjørneøyre. Blada sit i rosett og er tjukke med tenner og breitt skaft. Stilken er bladlaus med ein liten klase blomstrar i toppen. Blomstrane har smal kronpipe med eit stort utbretta kronbrem. Den ville arten er lyst gul men det finst dyrka sortar med andre fargar.

Som hagevekst trivst planten best i sol eller halvskugge i steinparti og rabattar. Han er ein hardfør vårblomster med tofarga blomster i klase. Høgda er kring 15 cm.

Kjelder
odla.nu

Denne artikkelen bygger på «Aurikel» frå ,  den 24. mars 2011.  
 

Hageplantar
Nøkleblomfamilien